Διερεύνηση της φυσικής δραστηριότητας, της κατάστασης υγείας και της ορθορεξίας σε φοιτητές/τριες
Creators: name: Γεωργιάδου, Αναστασία Ευριπίδη
Publisher: name: Aristotle University of Thessaloniki
Year: 2023
Subjects: Ορθορεξία
Σωματική δραστηριότητα
Διατροφικές συμπεριφορές
Ποιότητα ζωής
Φοιτητές
Orthorexia
Physical activity
Eating behaviors
Quality of life
Students

description: Εισαγωγή: Στο πλαίσιο της παρουσίας σημαντικών αλλαγών κατά τη διάρκεια της φοιτητικής ζωής και της σημαντικής ανισορροπίας στις πρακτικές σίτισης, οι φοιτητές αποτελούν μία ομάδα κινδύνου για εμφάνιση διατροφικών διαταραχών και λανθασμένων πρακτικών σε επίπεδο διατροφής και σωματικής άσκησης. Στο πλαίσιο αυτό, στην παρούσα έρευνα, κρίθηκε αναγκαία η διεξαγωγή μίας πιο ολιστικής προσέγγισης διερεύνησης των συμπεριφορών που αφορούν στη διατροφή και στην άσκηση και της ποιότητας ζωής των φοιτητών. Σκοπός: Σκοπός της παρούσας έρευνας τέθηκε η διερεύνηση της φυσικής δραστηριότητας, της κατάστασης υγείας και της ορθορεξίας μεταξύ των φοιτητών. Μεθοδολογία: Το δείγμα αποτελούνταν από 165 φοιτητές/τριες και το εργαλείο συλλογής των δεδομένων που χρησιμοποιήθηκε στην έρευνα ήταν το ερωτηματολόγιο. Το ερωτηματολόγιο αυτό αποτελούνταν από 5 επιμέρους μέρη: (1) τα δημογραφικά χαρακτηριστικά, (2) το ερωτηματολόγιο ΕΑΤ-26, (3) το ερωτηματολόγιο ORTO-15, (4) το ερωτηματολόγιο SF-36 και (5) το ερωτηματολόγιο GODIN. Η στατιστική ανάλυση πραγματοποιήθηκε με το πακέτο SPSSv22. Αποτελέσματα - Συμπεράσματα: Οι φοιτητές του δείγματος παρουσίασαν, κατά μέσο όρο, πολύ χαμηλά επίπεδα βουλιμίας (2,62 ± 3,02), πολύ χαμηλά επίπεδα δίαιτας (6,47 ± 6,34), πολύ χαμηλά επίπεδα ελέγχου κατάποσης (2,5 ± 3,23), καθώς και πολύ χαμηλά και μη κλινικά επίπεδα συνολικού κινδύνου εμφάνισης διατροφικών διαταραχών (13,42 ± 8,96), ενώ ο επιπολασμός της ορθορεξίας στο παρόν δείγμα ήταν ίσος με 41,2%. Το 51,5% των φοιτητών του δείγματος παρουσίασε μέτρια επίπεδα σωματικής δραστηριότητας, το 45,5% χαμηλά επίπεδα σωματικής δραστηριότητας, και μόνο το 3% παρουσίασε υψηλά επίπεδα σωματικής δραστηριότητας. Τέλος, όσον αφορά στην ποιότητα ζωής οι φοιτητές του δείγματος της παρούσας έρευνας παρουσίασαν σχετικά καλά επίπεδα σωματικής υγείας (73,54 ± 15,28) αλλά μέτρια επίπεδα ψυχικής υγείας (55,73 ± 19,62). Από τον έλεγχο συσχέτισης μεταξύ των βασικών μεταβλητών που διερευνήθηκαν στην παρούσα έρευνα, παρατηρήθηκε ότι η βουλιμία συσχετίστηκε σημαντικά και αρνητικά με την ορθορεξία και την ποιότητα ζωής, η δίαιτα συνδέθηκε σημαντικά και θετικά με τη σωματική δραστηριότητα και αρνητικά με την ορθορεξία και την ποιότητα ζωής, ενώ ο έλεγχος κατάποσης δε συσχετίστηκε με την ορθορεξία, την ποιότητα ζωής και τη σωματική δραστηριότητα. Η συνολική διατροφική συμπεριφορά συσχετίστηκε αρνητικά την ποιότητα ζωής και θετικά με τη σωματική δραστηριότητα, η ορθορεξία συσχετίστηκε στατιστικά σημαντικά με την ποιότητα ζωής, αλλά όχι με τη σωματική δραστηριότητα, ενώ η σωματική δραστηριότητα συσχετίστηκε σημαντικά μόνο με ορισμένες υποκλίμακες της ποιότητας ζωής και όχι με τις 2 βασικές κλίμακές της.
description: The aim of the present study was to investigate the physical activity, health status and orthorexia of students.The participants were 165 undergraduate students. A questionnaire on demographic characteristics, the Eating Attitudes Test (EAT-26), the ORTO-15 questionnaire, the 36-item Short Form Survey (SF-36) and the Godin-Shephard leisure-time physical activity questionnaire were used to collect data. Statistical analysis was performed with the SPSSv22 package using descriptive and inferential statistics. The analysis of the data showed that 45.5% of the students who participated in the survey had low levels of physical activity, 51.5% had moderate levels, while only 3% had high levels of physical activity. Regarding quality of life, the participants showed relatively good levels of physical health (73.54 ± 15.28) but moderate levels of mental health (55.73 ± 19.62). In the ORTO-15 questionnaire, the mean score was 38.52 ± 5.9, with 65.5% of the participants scoring &lt;40, consistent with symptoms of orthorexia. Regarding eating attitudes, it was found that students as a whole had positive eating attitudes (13.42 ± 8.96). From the correlation test between the main variables investigated, it was observed that bulimia was significantly and positively associated with orthorexia and negatively associated with quality of life, dieting was significantly and positively associated with physical activity and orthorexia and negatively associated with quality of life, while ingestion control was not associated with orthorexia, quality of life and physical activity. Overall eating behaviour was negatively correlated with quality of life and positively with physical activity, orthorexia was statistically significantly negatively correlated with quality of life but not with physical activity, and physical activity was significantly correlated only with some subscales of quality of life and not with its 2 main scales. In conclusion, it appears that the participating students showed good levels of physical activity and health. However, they confirmed the fact that they are a population group vulnerable to adopting extreme and risky eating habits.